ai4bharat/Pralekha huggingface dataset:
कृषी मंत्रालय
शेतकऱ्यांचे उत्पन्न दुप्पट करण्यासाठीचे प्रयत्न
केंद्र सरकारने शेतकऱ्यांचे उत्पन्न दुप्पट करण्यासाठी विविध विकासात्मक कार्यक्रम, योजना, सुधारणा आणि धोरणे राबवली आहेत, ज्यात शेतकऱ्यांचे उत्पन्न वाढवण्यावर भर देण्यात आला आहे. ही सर्व धोरणे आणि योजनांच्या अंमलबजावणीसाठी अर्थसंकल्पात मोठी तरतूदही करण्यात आली असून, त्याव्यतिरिक्त सूक्ष्म जलसिंचन निधी आणि कृषी-पणन निधी अशा स्वरुपाचा निधी उभारून बिगर-अर्थसंकल्पीय तरतूदही केली जात आहे. ई-नाम eNAM आणि GrAMs, बाजार व्यवस्था मजबूत करणे, मॉडेल एपीएमसी  कायदा, 2017, कृषी-निर्यात धोरण, शेतकरी उत्पादन व्यापार आणि वाणिज्य  कायदा 2020, शेतकरी  मूल्यनिश्चिती करार आणि सेवा कायदा, 2020, अत्यावश्यक वस्तू कायदा 1955 मध्ये सुधारणा, 10 हजार शेतकरी उत्पादक संघटनांना प्रोत्साहन आणि पाठींबा अशा उपाययोजना केल्या आहेत. त्याशिवाय, पीएम किसान योजनेअंतर्गत शेतकऱ्यांच्या खात्यात थेट आर्थिक मदत, प्रधानमंत्री फसल बिमा योजना ,प्रधानमंत्री कृषी सिंचाई योजना , सर्व खरीप आणि रब्बी पिकांसाठीच्या किमान हमी भावात वाढ, ‘हर मेढ पर पेड-म्हणजे प्रत्येक शेतबांधावर एक झाड, मधुमक्षिका पालन, राष्ट्रीय गोकुळ मिशन, नील क्रांती, कर्जपुरवठा योजना, किसान क्रेडीट कार्ड, इत्यादी योजनांच्या माध्यमातून शेतकऱ्यांचे उत्पन्न दुप्पट करण्यासाठी प्रयत्न केले जात आहेत.
अलीकडेच याच अनुषंगाने करण्यात आलेली मोठी सुधारणा म्हणजे-“आत्मनिर्भर भारत- कृषी’ यात, सर्वसमावेशक, व्यापक सुधारणा आणि कृषी पायाभूत सुविधा निधी अंतर्गत 1 लाख कोटी रुपयांच्या निधीची उभारणी आहे. वर्ष 2021-22 च्या अर्थसंकल्पात, सूक्ष्म सिंचन निधीसाठीची तरतूद दुपटीने वाढवून 10000 कोटी रुपये करण्यात आली आहे. तसेच संस्थात्मक क्रेडीट देखील 16.50 लाख रुपयांपर्यंत वाढवण्यात आले आहे. सरकारच्या या विषयातील उपलब्धींची माहिती – परिशिष्ट -1 मध्ये देण्यात आली आहे.
तसेच, गेल्या पाच वर्षात राज्यांना विविध योजना/प्रकल्प राबवण्यासाठी देण्यात/वितरीत करण्यात आलेल्या निधीची राज्यनिहाय यादी, परिशिष्ट-2 मध्ये देण्यात आली आहे.
केंद्रीय कृषी मंत्री नरेंद्र सिंह तोमर यांनी आज राज्यसभेत एक आलेखी उत्तराद्वारे ही माहिती दिली.
Annexure-I साठी इथे क्लिक करा
Annexure-II साठी इथे क्लिक करा
आदिवासी विकास मंत्रालय
आदिवासी गौरव दिनानिमित्त पंतप्रधान 15 नोव्हेंबर रोजी मध्यप्रदेशला देणार भेट
पंतप्रधान आदिवासी गौरव दिवस महासंमेलनात आदिवासी समाजाच्या कल्याणासाठी अनेक महत्त्वाच्या उपक्रमांचा करणार आरंभ
पंतप्रधान मध्य प्रदेशात ‘रेशन आपके ग्राम’योजनेची करणार सुरुवात
पंतप्रधान मध्य प्रदेश सिकलसेल अभियानाचा करणार प्रारंभ
पंतप्रधान देशभरातील 50 एकलव्य आदर्श निवासी शाळांची करणार पायाभरणी
नवी दिल्ली, 14 नोव्हेंबर 2021
भारत सरकार 15 नोव्हेंबर ही अमर शहीद भगवान बिरसा मुंडा यांची जयंती आदिवासी गौरव दिवस म्हणून साजरी करत आहे. या प्रसंगी पंतप्रधान श्री नरेंद्र मोदी भोपाळ येथील जांबुरी मैदान येथे आदिवासी गौरव दिवस महासंमेलनात सहभागी होण्यासाठी मध्य प्रदेशला भेट देतील, तेथे ते दुपारी 1 वाजता आदिवासी समाजासाठी अनेक कल्याणकारी उपक्रमांचा शुभारंभ करतील.
आदिवासी गौरव दिवस महासंमेलनात पंतप्रधान मध्य प्रदेशात ‘रेशन आपके ग्राम’ योजनेचा आरंभ करतील. शिधा समान घेण्यासाठी रास्त भाव दुकानात जायला लागू नये यादृष्टीने आदिवासी समाजातील लाभार्थ्यांना दर महिन्याला त्यांच्या स्वतःच्या गावातील सार्वजनिक वितरण प्रणालीच्या माध्यमातून शिधा सामानाचा निश्चित केलेला मासिक हिस्सा वितरीत करण्याचे या योजनेचे उद्दिष्ट आहे.
या महासंमेलनादरम्यान, मध्यप्रदेश सिकलसेल  अभियानाच्या प्रारंभाच्या निमित्ताने पंतप्रधान लाभार्थ्यांना जनुकीय समुपदेशन ओळखपत्र देखील सुपूर्द करतील. मध्य प्रदेशातील आदिवासी समुदायामध्ये तीव्र प्रमाणात आढळणाऱ्या सिकलसेल ॲनिमिया , थॅलेसेमिया आणि इतर हिमोग्लोबिनोपॅथीने ग्रस्त रुग्णांची तपासणी आणि व्यवस्थापन करण्यासाठी आणि या आजारांबद्दल लोकांमध्ये जागरूकता वाढवण्यासाठी हे अभियान विकसित करण्यात आले आहे.
आंध्र प्रदेश, छत्तीसगड, झारखंड, मध्य प्रदेश, महाराष्ट्र, ओदीशा, त्रिपुरा आणि दादरा आणि नगर हवेली तसेच दमण आणि दीव या राज्य आणि केंद्रशासित प्रदेशासह देशभरातील 50 एकलव्य आदर्श निवासी शाळांची पायाभरणी पंतप्रधानांच्या हस्ते होणार आहे.
आदिवासी बचत गटांनी बनवलेल्या उत्पादनांचे प्रदर्शन आणि स्वातंत्र्यलढ्यातील मध्य प्रदेशातील आदिवासी समाजातील हुतात्मा आणि शूरवीरांच्या छायाचित्र प्रदर्शनालाही पंतप्रधान भेट देणार आहेत. ते नवनियुक्त विशेषत: असुरक्षित आदिवासी गटांतील  शिक्षकांना नियुक्ती पत्रेही सुपूर्द करतील.
या कार्यक्रमाला मध्य प्रदेशचे राज्यपाल आणि मुख्यमंत्री , केंद्रीय मंत्री डॉ. वीरेंद्र कुमार, श्री नरेंद्र सिंह तोमर, श्री ज्योतिरादित्य एम सिंदीया, केंद्रीय राज्यमंत्री श्री प्रल्हाद एस पटेल, श्री फग्गन सिंग कुलस्ते आणि डॉ. एल मुरुगन हे देखील उपस्थित राहणार आहेत.
या दौऱ्या दरम्यान, पुनर्विकसित राणी कमलापती रेल्वे स्थानकाचे उद्घाटन पंतप्रधान करणार असून मध्य प्रदेशातील रेल्वेच्या अनेक उपक्रमांचा ते शुभारंभ करतील.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
पंतप्रधान कार्यालय
पंतप्रधान 4 डिसेंबर रोजी आयआयटी 2020 ग्लोबल समिटला संबोधित करणार
पंतप्रधान नरेंद्र मोदी 4 डिसेंबर 2020 रोजी रात्री साडेनऊ वाजता PanIIT यूएसए आयोजित आयआयटी -2020 ग्लोबल समिटला संबोधित करणार आहेत.
या वर्षाच्या शिखर परिषदेची संकल्पना ‘द फ्युचर इज नाऊ’ अशी आहे. या परिषदेत जागतिक अर्थव्यवस्था, तंत्रज्ञान, नाविन्यपूर्ण संशोधन, आरोग्य, अधिवास संवर्धन आणि सार्वत्रिक शिक्षण या विषयांवर भर देण्यात येणार आहे.
पॅनआयआयटी यूएसए ही 20 वर्षांपेक्षा जुनी एक संस्था आहे. 2003 पासून पॅनआयआयटी यूएसएने ही परिषद आयोजित करत आहे आणि उद्योग, शैक्षणिक संस्था आणि सरकारसह विविध क्षेत्रांतील वक्त्यांना आमंत्रित केले आहे. पॅनआयआयटी यूएसए ही संस्था आयआयटीच्या माजी विद्यार्थ्यांच्या स्वयंसेवक टीमद्वारे चालवली जाते.
M.Chopade/S.Kane/P.Kor
युवा व्यवहार आणि क्रीडा मंत्रालय
केंद्रीय मंत्री अनुराग सिंह ठाकूर यांच्या अध्यक्षतेखाली युवा व्यवहार आणि क्रीडा मंत्रालयाची आढावा बैठक
देशातील युवकांचा सहभाग आणि खेळांचे भविष्य घडविणे आपले सामूहिक उद्दिष्ट : केंद्रीय मंत्री अनुराग सिंह ठाकूर
नवी दिल्ली, 22 सप्टेंबर 2023
युवा व्यवहार आणि क्रीडा मंत्रालयाने आज 22 सप्टेंबर 2023 रोजी नवी दिल्ली येथे केंद्रीय युवा व्यवहार आणि क्रीडा मंत्री अनुराग सिंह ठाकूर यांच्या अध्यक्षतेखाली आढावा बैठक आयोजित केली होती.
या बैठकीला संपूर्ण भारतातील राज्य सरकारांमधील सचिव स्तरावरील अधिकारी उपस्थित होते.
केंद्रीय अनुराग सिंह ठाकूर यांनी आपल्या भाषणात सांगितले की, “आपल्या देशातील युवकांचा सहभाग आणि खेळांचे भविष्य घडविणे हे आपले सामूहिक उद्दिष्ट आहे. तरुणांशी जोडले जाण्यासाठी आणि विविध स्तरांवर त्यांना सहभागी करून घेण्यासाठी पथदर्शक आराखडा तयार करण्यामध्ये युवा व्यवहार विभागाची भूमिका महत्वाची आहे.” राष्ट्रीय युवा महोत्सवाची  पुनर्रचना करणे, हे या आढावा बैठकीचे प्रमुख उद्दिष्ट होते.
माहिती प्रसारण यंत्रणा आणि युवकांना ‘युवा’  पोर्टलशी जोडून त्यांच्याशी संपर्क सुधारण्यावर विशेष भर देण्यात आला. राष्ट्रीय युवा महोत्सवाच्या  पुनर्रचनेवर राज्ये/केंद्रशासित प्रदेशांनी त्यांना देण्यात आलेल्या संकल्पनेवर सादरीकरण केले. रोजगार निर्मिती करणारे तरुण, एक भारत श्रेष्ठ भारत, विज्ञानाद्वारे भरड धान्य उत्पादनात सुधारणा/ समाजासाठी विज्ञान, आरोग्य आणि तंदुरूस्ती आणि मिशन लाइफ  या संकल्पनांचा यात समावेश होता. त्यानंतर खुले चर्चासत्र आयोजित करण्यात आले होते.
तरुणांना गुंतवून ठेवण्यासाठी युवा पोर्टलच्या संभाव्य वापरावर या बैठकीत चर्चा करण्यात आली. या व्यासपीठावर यापूर्वीच 11.70 लाख तरुणांची नोंदणी झाली असून 921 व्यवसायांमध्ये सहभागी झाले आहेत, तर 7269 युवा क्लब स्थापन केले आहेत. युवा व्यवहार विभागातर्फे व्यवसाय आणि पोलिस विभागातील तरुणांसाठी अनुभवात्मक शिक्षण कार्यक्रमाचे अभ्यासपूर्ण सादरीकरण करण्यात आले. तरुणांची रोजगारक्षमता सुधारणाऱ्या अनुभवात्मक शिक्षण कार्यक्रमात तरुणांना सहभागी करण्यात आपल्याला आनंद होईल, असे अनेक राज्य सरकारांनी म्हटले आहे.
खेलो इंडिया योजनेंतर्गत राज्यांमधील क्रीडा पायाभूत सुविधांचा विकास, त्यांची प्रगती आणि पीएम गति शक्ती योजने अंतर्गत राज्यातील सर्व क्रीडा पायाभूत सुविधांचे जिओटॅगिंग हे एका समर्पित मोबाइल ॲप्लिकेशनद्वारे करणे या महत्त्वाच्या विषयावरही विचारमंथन करण्यात आले.
फिट इंडिया मिशन अंतर्गत विविध उपक्रम राबविणे या आणखी एका महत्त्वाच्या विषयावर चर्चा करण्यात आली. या उपक्रमांमध्ये क्रीडा आणि फिटनेस या विषयावरील सर्वात मोठी राष्ट्रीय स्तरावरील प्रश्नमंजुषा फिट इंडिया ज्यात 61,000 हून अधिक विद्यार्थ्यांच्या सहभाग असेल, शालेय स्तरावर विविध उपक्रम राबवले जात असलेला फिट इंडिया विद्यालय सप्ताह आणि फिट इंडिया मोबाइल ॲप आणि त्याचे महत्त्व यांचा समावेश आहे.
या सादरीकरणात खेलो इंडिया अस्मिता यांचाही समावेश होता. या उपक्रमात 27 राज्यांमधील 120 शहरांमध्ये विभागीय आणि राष्ट्रीय स्तरावर भव्य महिला क्रीडा लीगचे आयोजन करण्यात आले होते.
खेलो इंडिया योजनेच्या प्रभावी अंमलबजावणीसाठी आणि सहभाग वाढवण्यासाठी राज्यांनी मदत करावे असे आवाहन करण्यात आले.
कार्यक्रमाच्या प्रारंभी युवक कार्य विभागाच्या सचिवांनी उपस्थित सर्वांचे स्वागत केले आणि ‘माझी माती माझा देश’ कार्यक्रम यशस्वीरीत्या चालवण्यासाठी युवा पोर्टलच्या वापरावर प्रकाश टाकला.
S.Bedekar/Rajashree/Shraddha/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 45
आदिवासी विकास मंत्रालय
टीम ट्रायफेड वन धन इंडियाने ‘घरातून काम’ करण्याचा दाखवला मार्ग
नवी दिल्ली, 29 मार्च 2020
आदिवासी कल्याण मंत्रालयाअंतर्गत ट्रायफेड या संघटनेचे देशभरातील 27 राज्यांमधील 500 हून अधिक अधिकारी घरून काम करत असून त्यांच्या गटाने एकमेकांच्या संपर्कात राहण्यासाठी आणि काम सुरु ठेवण्यासाठी वेबिनार्सचा म्हणजे इंटरनेट व्हिडीओ आधारित शिक्षण-संवादाचा मार्ग चोखाळला आहे. घरून आपापल्या संगणकावर काम करत त्यांनी अविश्वसनीय परिणाम साध्य करत आपली कामगिरी खूपच उंचावली आहे.
अनेक अडचणींचा सामना करत देशातील 16 प्रमुख आयआयटी आणि आयआयएममध्ये आदिवासी उद्योजकांना प्रशिक्षण देण्यासाठी "द टेक फॉर ट्राइबल्स" हा प्रकल्प 19 मार्च 2020 रोजी ऑनलाईन सुरु करण्यात आला. ही योजना खेड्यात राहणाऱ्या सुमारे 3.5 लाख आदिवासी उद्योजकांना जगातील प्रमुख संस्थांशी जोडेल.
50 लाख आदिवासी समुदायांचे संवादाचे भावी माध्यम असलेले ट्रायफेड वन धन हे जीआयएस आधारित संकेतस्थळ 27 मार्च 2020 रोजी सुरु करण्यात आले. यावेळी यात सहभागी होणाऱ्या 27 राज्यांच्या गटाची चाचणी घेण्यात आली. ट्रायफेड दररोज या गटांच्या किमान 2 बैठका आयोजित करत असून पुढे वाटचाल सुरु ठेवण्यासाठी प्रयत्न करत आहे.
ट्राईब्स इंडियाच्या विक्रीच्या आकडेवारीने 29 फेब्रुवारी रोजीच मागील वर्षीच्या तुलनेत 30% वाढ नोंदवली असून दीड लाख आदिवासी कारागीरांना उदरनिर्वाहाचे साधन उपलब्ध करून दिले आहे. त्यांच्यासाठी लॉक डाउन तितकेसे कठीण नाही.
29 फेब्रुवारी रोजी देशाच्या 22 राज्यांत ट्रायफेडने 1205 वन धन केंद्रे उभारली. यामध्ये उद्यमशीलतेला प्रोत्साहन देण्यासाठी 3 लाख 70 हजार आदिवासींना विविध उपक्रमांमध्ये रोजगार उपलब्ध करून देण्यात आला . त्यांनी 600 केंद्रांचे उद्दिष्ट दुपटीने साध्य केले आहे. आता ते या आदिवासी स्टार्ट अपची गुणवत्ता आणि कामगिरी सुधारत आहे.
कार्यक्षमतेने पुढे जाण्यासाठी टीम वन धन इंडियाशी 27 तारखेला वेब प्लॅटफॉर्मद्वारे संपर्क साधण्यात आला. या काळात विक्री कमी होत असल्यामुळे अडचणीत सापडलेल्या या आदिवासी समुदायाला अनुदान देण्याबाबत विचार करण्यासंबंधी प्रस्ताव केंद्र सरकारकडे पाठवण्यासाठी तयार केला जात आहे.
ट्रायफेड सोशल मीडिया टीम आणि ट्राईब्ज कॉम टीम देशभरात सामाजिकदृष्ट्या उपयुक्त संदेश प्रभावीपणे सांगण्यासाठी अहोरात्र काम करत आहेत. या तीन दिवसांत अडीच लाख लोकांपर्यंत ट्रायफेड पोहोचले आहे.
10 हजार आदिवासी उत्पादनांसह ट्राईब्ज इंडिया ई कॉमर्स पोर्टलचे नूतनीकरण आणि ते पुन्हा सुरू करण्यासाठी सध्याच्या वेळेचा वापर केला जात आहे. लवकरच एका नव्या स्वरूपात संकेतस्थळ निर्माण करण्यात येईल. काम पुढे नेण्यासाठी 105 कोटी रुपये आणि 17 कोटी रुपये हस्तांतरित केल्याबद्दल टीम ट्रायफेड आदिवासी कल्याण मंत्रालय आणि एमएसएमईची आभारी आहे, असे ट्रायफेडने एका पत्रकात म्हंटले आहे.
G.Chippalkatti/S.Kane/D.Rane
(Visitor Counter : 119
संरक्षण मंत्रालय
आयुध निर्माण मंडळाच्या वतीने कोविड-19 रुग्णांसाठी दोन खाटांच्या तंबुंचा पुरवठा
नवी दिल्ली, 11 एप्रिल 2020
ओएफबी अर्थात आयुध निर्माण मंडळाच्या वतीने कोविड-19 महामारीच्या विरोधात लढा देण्यासाठी महत्वपूर्ण भूमिका बजावण्यात येत आहे. या आठवड्यात आयुध निर्माण मंडळाने कोरोनाशी लढा देण्यासाठी केलेल्या मदतीची माहिती पुढील प्रमाणे आहे.
दोन खाटांचे तंबू
कोरोनाग्रस्ताला सर्वांपासून वेगळे ठेवण्यासाठी वैद्यकीय उपकरणांनी सज्ज अशा दोन खाटांच्या तंबूंचा पुरवठा ओएफबीच्या वतीने करण्यात आला आहे. या वैद्यकीय तंबूंमध्ये वैद्यकीय आणीबाणी परिस्थिती निर्माण झाल्यास रुग्णाची तपासणी, इतर आवश्यक असणारे उपचार करणे, त्यासाठी वैद्यकीय उपकरणे जोडणे यांची सुविधा आहे. हे तंबू 9.55 चैरस मीटरचे असून वॉटरफ्रूफ कापडापासून बनवले आहेत. त्यासाठी कमी वजनाचे परंतु मजबूत लोखंड आणि अॅल्यूमिनियम सळया वापरल्या आहेत.
या तंबूंची उभारणी देशात कोणत्याही भू-प्रदेशात करता येवू शकते. ज्याठिकाणी पारंपरिक रुग्णालयांची सुविधा अपुरी पडत असेल त्याठिकाणी अगदी कमी अवधीमध्ये हे तंबू उभारून रुग्णांवर उपचार सुरू करता येतात. कानपूरच्या आयुध उपकरणे निर्माण संस्थेने हे तंबू तयार केले आहेत. असे पन्नास तंबू अरुणाचल प्रदेश सरकारकडे पाठवण्यात आले आहेत.
हात निर्जंतूक करण्यासाठी रसायने आणि चेह-यावर बांधण्यासाठी मास्क
आयुध निर्माण मंडळाच्या देहराडून इथल्या ऑप्टो इलेक्ट्रॉनिक्स फॅक्टरीच्या वतीने उत्तराखंडच्या राज्यपालांकडे दि. 6 एप्रिल, 2020 रोजी हात निर्जंतूक करण्यासाठी असलेल्या प्रत्येकी 100 मि.ली.च्या 2,500 बाटल्या दिल्या आहेत. तर चेह-यावर बांधण्यासाठी 1,000 मास्क दिले आहेत.
तामिळनाडूतल्या अरूवनकडू इथल्या कोर्डाईट फॅक्टरीच्या वतीने 10 एप्रिल रोजी नीलगिरी जिल्हा पोलिस अधिका-यांना 100 लीटर्स सॅनिटायझर्स दिले आहे.
पुण्यातील एचईएफ म्हणजेच हाय एक्सप्लोझिव्ह फॅक्टरीच्या वतीने 9 एप्रिल 2020 रोजी एचएलएल बेळगावी यांना पहिल्या टप्प्यात 2,500 लीटर सॅनिटायझर्स पाठवण्यात आले.
रासायनिक द्रव्यांचा धूर कक्ष
नागपूरच्या अंबाझरी इथल्या आयुध कारखान्याच्यावतीने स्वच्छता करण्यासाठी रासायनिक द्रव्यांचा धूर करण्याचे कक्ष विकसित केले आहेत. हे कक्ष एका स्थानावरून दुसरीकडे अगदी सहजपणे नेता येवू शकतात. असा कक्ष अंबाझरी रुग्णालयाच्या मुख्य प्रवेशव्दारावर उभारण्यात आला आहे.
हात धुण्यासाठी यंत्रणा
देहराडूनच्या आयुध निर्माण कारखान्याने दि. 7 एप्रिल,2020रोजी स्वेदशी बनावटीचे पायाने चालवता येणारी हात धुण्यासाठी यंत्रणा पोलिसांना दिली. या यंत्रणेमध्ये साबणही ठेवण्यात आले आहे.
पुण्याच्या देहूरोड इथल्या आयुध निर्माण कारखान्याने देहूगावातल्या कामगारांना दि. 6 एप्रिल, 2020 रोजी अन्नाच्या पाकिटांचे वितरण केले.
U.Ujgare/S.Bedekar/P.Kor
(Visitor Counter : 235
ग्राहक व्यवहार, अन्न आणि सार्वजनिक पुरवठा मंत्रालय
कल्याणकारी संस्था आणि दुर्बल घटकांसाठीच्या वसतीगृहांमध्ये दर्जेदार आहारासाठी सवलतीच्या दरात धान्य उपलब्ध
नवी दिल्ली, 31 मे 2018
समाजातील दुर्बल घटकांना सकस आहार मिळावा यासाठी सवलतीच्या दरात अन्नधान्य उपलब्ध करून दिले जात असल्याची माहिती अन्न आणि सार्वजनिक वितरण मंत्री रामविलास पासवान यांनी दिली. ते आज नवी दिल्लीत, देशातील राज्ये आणि केंद्रशासित प्रदेशांच्या अन्न सचिवांच्या बैठकीत बोलत होते. या बैठकीत कल्याणकारी संस्था आणि वसतीगृहांना होणाऱ्या अन्नधान्य पुरवठ्यासंदर्भात चर्चा झाली.
भिक्षेकरी गृहे, नारी निकेतने तसेच समाजातील दुर्बल घटकांसाठी राज्य सरकार आणि केंद्रशासित प्रदेशांच्या प्रशासनातर्फे चांगला आहार दिला जावा यासाठी अन्नधान्य वितरणात वाढ करण्यात आल्याचे पासवान यांनी सांगितले. अनुसूचित जाती/अनुसूचित जमाती आणि इतर मागास वर्गीय विद्यार्थ्यांचे प्रमाण 2/3 असेल, अशी सर्व वसतीगृहे सवलतीच्या दरात अन्नधान्य मिळण्यास पात्र असतील, अशी माहिती त्यांनी दिली. विभागाच्या संकेतस्थळावर  येथे या योजनेची सविस्तर माहिती उपलब्ध आहे.
S.Tupe/M.Pange/P.Kor
(Visitor Counter : 59
रेल्वे मंत्रालय
रेल्वेने महाराष्ट्र आणि मध्य प्रदेश या राज्यांसाठी कोविड रुग्णांकरिता 22 अतिरिक्त डबे केले कार्यान्वित
नवी दिल्ली, 28 एप्रिल 2021
कोविड विरोधात देशाच्या एकत्रित लढ्याला अधिक बळ देण्यासाठी रेल्वे मंत्रालयाने आपल्या बहु आयामी उपक्रमांमधून 64,000 खाटांची सोय असलेले सुमारे 4000 विलगीकरण डबे तैनात केले आहेत.
राज्यांबरोबर समन्वित काम करण्यासाठी आणि शक्य तितक्या जलदगतीने पोहोचण्यासाठी रेल्वेने विकेंद्रित योजना आखली असून त्याद्वारे संलग्न कृतीसाठी विभागांना सामंजस्य करारावर काम करण्याचे अधिकार देण्यात आले आहेत. भारतीय रेल्वेच्या जाळ्यात मागणी असलेल्या ठिकाणी हे विलगीकरण डबे सहजपणे हलवता येणार आहेत.
यानुसार, राज्यांच्या मागणीनुसार सध्या 2990 खाटांची सोय असलेले 191 डबे विविध राज्यांना कोविड रुग्णासाठी देण्यात आले आहेत. विलगीकरणाची सोय असलेले हे डबे सध्या दिल्ली, महाराष्ट्रातल्या अजनी आयसीडी आणि नंदुरबार तर मध्यप्रदेशातल्या इंदूरजवळच्या तीही इथे उपयोगात आहेत.
महाराष्ट्रात नंदुरबार इथे 58 रुग्ण सध्या या सुविधेचा लाभ घेत आहेत. आतापर्यंत 85 प्रवेशांची नोंदणी झाली आहे. 330 खाटा अद्याप उपलब्ध आहेत.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
संसदीय कामकाज मंत्रालय
लोकसभा अध्यक्ष ओम बिर्ला 24 डिसेंबर रोजी, पुणे दौऱ्यावर; विविध कार्यक्रमांमध्ये होणार सहभागी
नवी दिल्ली/पुणे, 23 डिसेंबर 2022
लोकसभा अध्यक्ष ओम बिर्ला शनिवार, दि. 24 डिसेंबर रोजी पुण्याच्या एकदिवसीय दौऱ्यावर येणार आहेत. यावेळी आयोजित करण्यात आलेल्या विविध कार्यक्रमांना ओम बिर्ला उपस्थित राहणार आहेत.
लोकसभा अध्यक्ष बिर्ला सकाळी 8.10 मिनिटांनी पुणे येथे पोहोचतील. सकाळी 9.40 ते 10.20 वाजेपर्यंत ते राजभवनामध्ये मान्यवरांची भेट घेतील. सकाळी 10.35 ते 10.55 पर्यंत ते येरवडा येथील अग्रवाल प्रशालेमध्ये जाणार आहेत. सकाळी 11.00 ते 12.30 पर्यंत अध्यक्ष बिर्ला येरवडा येथील डेक्कन मैदानावर भरणा-या अग्रवाल समाजाच्या संमेलनामध्ये सहभागी होतील.
यानंतर दुपारी 1.30 पासून ओम बिर्ला एमआयटी विद्यापीठामध्ये विद्यार्थ्यांबरोबर ‘नेतृत्व, लोकशाही, सुशासन आणि शांती’’ या विषयावर संवाद साधणार आहेत. त्यानंतर ते राजभवनामध्ये मान्यवरांची भेट घेतील.
लोकसभा अध्यक्ष ओम बिर्ला सायंकाळी 6.50 मिनिटांनी नवी दिल्लीला रवाना होतील.
S.Kakade/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 106
पंतप्रधान कार्यालय
पंतप्रधान नरेंद्र मोदी यांनी श्री मन्नथु पद्मनाभन जी यांच्या पुण्य तिथीनिमित्त अर्पण केली आदरांजली
नवी दिल्ली, 25 फेब्रुवारी 2021
पंतप्रधान नरेंद्र मोदी यांनी श्री मन्नथु पद्मनाभन जी यांच्या पुण्य तिथीनिमित्त आदरांजली अर्पण केली आहे.
श्री मन्नथु पद्मनाभन जी यांच्या पुण्य तिथीनिमित्त आदरांजली. समाज कल्याण आणि युवा सबलीकरणासाठी त्यांच्या दीर्घ काळाच्या योगदानाचे स्मरण करत असल्याचे पंतप्रधानांनी ट्वीटर वर म्हटले आहे. त्यांचे समृद्ध विचार अनेकांना सदैव प्रेरित करत राहतील असे त्यांनी म्हटले आहे.M.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
लंडनच्या प्रसिद्ध ऐतिहासिक ॲबे रोड स्टुडिओमध्ये भारतीय राष्ट्रगीत सादर केल्याबद्दल पंतप्रधानांनी रिकी केजचे केले कौतुक
नवी दिल्ली, 14 ऑगस्ट 2023
पंतप्रधान नरेंद्र मोदी यांनी भारतीय संगीतकार आणि ग्रॅमी पुरस्कार विजेते रिकी केज यांचे, लंडन येथील प्रसिद्ध ऐतिहासिक ॲबे रोड स्टुडिओ येथे 100 ब्रिटिश सहकलाकार असलेल्या द रॉयल फिलहारमोनिक ऑर्केस्ट्राच्या माध्यमातून भारताचे राष्ट्रगीत सादर केल्याबद्दल कौतुक केले आहे.
रिकी केजच्या ट्विटला प्रतिसाद देताना पंतप्रधानांनी ट्विट केले;
“अप्रतिम. यामुळे प्रत्येक भारतीयाला नक्कीच अभिमान वाटेल.”S.Bedekar/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांनी वसंत पंचमी आणि सरस्वती पूजेनिमित्त देशवासियांना दिल्या शुभेच्छा
(नवी दिल्ली, 30 जानेवारी 2020
पंतप्रधान नरेंद्र मोदी यांनी वसंत पंचमी आणि सरस्वती पूजेनिमित्त देशवासियांना शुभेच्छा दिल्या आहेत.
ट्विट संदेशात पंतप्रधान म्हणाले, ‘आनंद आणि नवीकरणाचा उत्सव असलेल्या वसंत पंचमीनिमित्त सर्व देशवासियांना मी हार्दिक शुभेच्छा देतो.
ज्ञानाची देवता माता सरस्वती आपणा सर्वांचे जीवन ज्ञानाच्या प्रकाशाने उजळो अशी मी प्रार्थना करतो.’
प्रकृति के नव हर्ष और नव उत्कर्ष से जुड़े पर्व बसंत पंचमी की सभी देशवासियों को हार्दिक बधाई। विद्यादायिनी मां सरस्वती हर किसी के जीवन को ज्ञान के प्रकाश से आलोकित करें।
— Narendra Modi  January 30, 2020
B.Gokhale/S.Kane/P.Kor
माहिती आणि प्रसारण मंत्रालय
‘सत्तर साल आझादी, याद करो कुर्बानी’-देशभक्तीपर चित्रपट महोत्सवाचे आयोजन
प्रादेशिक चित्रपटांना प्रोत्साहन देण्यासाठी माहिती आणि प्रसारण मंत्रालयाचा उपक्रम
नवी दिल्ली, 21 जून 2019
देशातल्या प्रादेशिक भाषांतल्या चित्रपटांना प्रोत्साहन देऊन, राष्ट्रीय आणि आंतरराष्ट्रीय पातळीवर पोहोचवण्यासाठी माहिती आणि प्रसारण मंत्रालय विशेष प्रयत्न करत आहे, अशी माहिती केंद्रीय मंत्री प्रकाश जावडेकर यांनी आज लोकसभेत दिली.
12 ते 18 ऑगस्ट 2016 दरम्यान, स्वातंत्र्यदिनाचे औचित्य साधत, संरक्षण मंत्रालयासोबत ’70 साल आझादी, याद करो कुर्बानी’ हा विशेष कार्यक्रम आयोजित करण्यात आला होता, असे जावडेकर यांनी सांगितले.
दरवर्षी देशात होणाऱ्या इफ्फी आणि मिफ सारख्या चित्रपट महोत्सवात प्रादेशिक चित्रपट तसेच लघुपट मोठ्या प्रमाणात दाखवले जातात, अशी माहिती त्यांनी दिली.
मंत्रालयातर्फे दिले जाणारे राष्ट्रीय चित्रपट पुरस्कार, त्याशिवाय ब्रिक्स संमेलनातही प्रादेशिक चित्रपट दाखवले जातात. आंतरराष्ट्रीय चित्रपट महोत्सवात सहभागी होण्यासाठी सरकारतर्फे चित्रपटांना अर्थसहाय्य केले जाते, असे जावडेकर म्हणाले.
D.Wankhede/R.Aghor/D.Rane
(Visitor Counter : 92
पंतप्रधान कार्यालय
जुनागडमधील गठिला येथील उमिया माता मंदिराच्या 14 व्या स्थापना दिनानिमित्त राम नवमीला होणाऱ्या सोहोळ्याला पंतप्रधान संबोधित करणार
नवी दिल्ली 09 एप्रिल 2022
राम नवमीनिमित्त उद्या 10 एप्रिल 2022 रोजी दुपारी 1 वाजता पंतप्रधान नरेंद्र मोदी गुजरातमधील जुनागड येथील गठिला परिसरात होणाऱ्या उमिया माता मंदिराच्या 14व्या स्थापना दिन सोहोळ्याला दूरदृश्य प्रणालीच्या माध्यमातून संबोधित करणार आहेत.
पंतप्रधान नरेंद्र मोदी गुजरात राज्याचे तत्कालीन मुख्यमंत्री असताना त्यांच्याच हस्ते 2008 या वर्षी या मंदिराचे उद्घाटनदेखील झाले होते. त्या वेळी पंतप्रधान मोदी यांनी केलेल्या सूचनेनुसार मंदिराच्या विश्वस्त मंडळाने कार्यकक्षेचा विस्तार करून मोफत मोतीबिंदू शस्त्रक्रिया आणि आर्थिकदृष्ट्या गरीब रुग्णांना आयुर्वेदिक औषधांचे मोफत वाटप इत्यादींसारख्या विविध सामाजिक आणि आरोग्यविषयक उपक्रम सुरु केले.
उमिया माता ही कडवा पाटीदार समाजाची कुलदेवी समजली जाते.
गृह मंत्रालय
निवडक श्रेणी वगळता व्हिसा दिलेल्या सर्व परदेशी प्रवाशांचे तसेच भारतात बाहेरून येणा-यांचे व्हिसा 3 मे, 2020 पर्यंत निलंबित
(नवी दिल्ली, 17 एप्रिल 2020
देशात कोविड-19 चा झालेला उद्रेक लक्षात घेवून केंद्रीय गृह मंत्रालयाने निवडक श्रेणी वगळता व्हिसा दिलेल्या सर्व परदेशी प्रवाशांच्या व्हिसांचे दि. 3 मे, 2020 पर्यंत निलंवन वाढवण्याचा निर्णय घेतला आहे. यामध्ये भारतामध्ये ‘इमिग्रेशन चेक पोस्ट’च्या माध्यमातून प्रवेश करणा-या सर्वांचे व्हिसा 3 मेपर्यंत निलंबित करण्यात आले आहेत. केवळ राजदूत, अधिकारी, संयुक्त राष्ट्राचे आणि आंतरराष्ट्रीय संघटनांचे कर्मचारी आणि प्रकल्प अधिकारी या श्रेणीला यातून वगळण्यात आले आहे.
भारतामध्ये 107 इमिग्रेशन चेक पोस्टच्या माध्यमातून प्रवेश करता येतो. मात्र दि. 3 मे, 2020 पर्यंत भारतामध्ये या मार्गानेही प्रवेश करता येणार नाही, असे गृह मंत्रालयाने स्पष्ट केले आहे. मात्र जरूरीचे सामान, साधन-सामुग्रीची वाहतूक करणाऱ्या वाहनांना, विमानांना, जहाजांना बंदी घालण्यात आलेली नाही. मालवाहू साधनांबरोबर असणारा त्यांचा कर्मचारी वर्ग, नाविक,चालक, मदतनीस, क्लिनर अशा लोकांना प्रवेशाची मुभा आहे. मात्र त्यांची कोविड-19ची वैद्यकीय तपासणी केल्यानंतरच त्यांना परवानगी देण्यात येणार आहे.
यासंबंधी अधिकृत तपशील जाणून घेण्यासाठी इथे क्लिक करावे
U.Ujgare/S.Bedekar/P.Kor
विज्ञान आणि तंत्रज्ञान मंत्रालय
इन्स्पायर फेलोशिप प्रकरणाबाबत डीएसटीचे निवेदन
लेडी श्री राम कॉलेज फॉर वुमन, नवी दिल्लीची विद्यार्थिनी आणि डीएसटीच्या इनस्पायर योजनेअंतर्गत उच्च शिक्षण शिष्यवृत्तीची इच्छुक जी. ऐश्वर्या रेड्डी हिच्या निधनाबद्दल विज्ञान आणि तंत्रज्ञान विभागाने शोक व्यक्त केला आहे. ती देशातील सर्वात हुशार विद्यार्थ्यांपैकी एक होती. आपल्या प्रतिभेमुळेच तिची निवड SHE शिष्यवृत्तीसाठी झाली. दर वर्षांप्रमाणे या वेळीही ऑगस्टमध्ये पात्र 9762 अर्जदारांना शिष्यवृत्तीचे प्रारंभिक फेलोशिप पत्र पाठवले गेले. विद्यार्थ्यांना संपूर्ण वर्ष शिष्यवृत्ती देण्यासाठी शैक्षणिक संस्थांकडून बँक खाते विवरण, गुणपत्रक आणि कामगिरी प्रमाणपत्र असे तीन सामान्य कागदपत्रे अपलोड करण्यास सांगितले होते. दुर्दैवाने ही कागदपत्र ऐश्वर्या कडून मिळाली नाहीत.
निवडलेल्या सर्व उमेदवारांनी लवकरात लवकर औपचारिकता पूर्ण करण्याचे आवाहन डीएसटीने केले आहे, जेणेकरून लवकरात लवकर शिष्यवृत्तीचे वितरण करता येईल. या बाबतीत सर्व संस्थांनी देखील सहकार्य करावे असे आवाहनही विभागाने केले आहे.
S.Tupe/P.Kor
भारतीय निवडणूक आयोग
महाराष्ट्र विधान परिषदेच्या औरंगाबाद-जालना स्थानिक स्वराज्य संस्था मतदारसंघासाठी 19 ऑगस्टला निवडणूक
नवी दिल्ली, 19 जुलै 2019
महाराष्ट्र विधान परिषदेच्या औरंगाबाद-जालना स्थानिक स्वराज्य संस्था मतदारसंघाचे आमदार सुभाष झांबड यांची मुदत 29 ऑगस्ट 2019 ला संपत आहे. यामुळे रिक्त होणाऱ्या जागेसाठी निवडणूक आयोगाने निवडणूक कार्यक्रम जाहीर केला आहे.
निवडणुकीची अधिसूचना 25 जुलै 2019 रोजी जारी होईल. निवडणुकीसाठी अर्ज भरण्याची अंतिम मुदत 1 ऑगस्ट 2019 असून अर्जांची छाननी दुसऱ्या दिवशी 2 ऑगस्टला होईल. उमेदवारी अर्ज मागे घेण्याची अंतिम मुदत 5 ऑगस्ट 2019 आहे. निवडणुकीसाठी मतदान 19 ऑगस्ट 2019 रोजी सकाळी 8.00 ते दुपारी 4.00 या वेळेत होईल. मतमोजणी 22 ऑगस्ट 2019 रोजी होईल.
संबंधित मतदार संघात निवडणूक आचारसंहिता तात्काळ लागू होईल.
विस्तृत माहितीसाठी https://eci.gov.in/files/file/4070-biennial-bye-elections-to-the-legislative-councils-from-council-constituencies-by-graduates%E2%80%99-and-teachers%E2%80%99-and-local-authorities%E2%80%99-constituencies-%E2%80%93-mcc-instructions-%E2%80%93-regarding/ यावर क्लिक करा.
B.Gokhale/S.Kakade/P.Kor
(Visitor Counter : 74